CELEX: 62013CN0406
Language: mt
Date: 2013-07-17 00:00:00
Title: Kawża C-406/13: Rikors ippreżentat fis- 17 ta’ Lulju 2013 — Il-Kummissjoni Ewropea vs Ir-Rumanija

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/39
            
         Rikors ippreżentat fis-17 ta’ Lulju 2013 — Il-Kummissjoni Ewropea vs Ir-Rumanija
   (Kawża C-406/13)
   2013/C 260/69
   Lingwa tal-kawża: ir-Rumen
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Hetsch, O. Beynet, L. Nicolae, bħala aġenti)
   
      Konvenuta: Ir-Rumanija
   
      Talbiet tar-rikorrenti
   
   
               —
            
            
               tiddikjara illi, billi ma adottatx il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma ruħha mad-dispożizzjonijiet tal-Artikolu 3(3) u (4), tal-Artikolu 4(2), tal-Artikolu 8, tal-Artikolu 9(1) sa (7), tal-Artikolu 10(2) u (5), tal-Artikolu 13(1) u (5), tal-Artikolu 14(4) u (5)(b), tal-Artikolu 16(1), tal-Artikolu 25(5), it-tielet subparagrafu tal-Artikolu 36(9), tal-Artikolu 41(1)(d), (g) u (q), (3)(b) u (d), 6(a) u (c) kif ukoll 10 u 12, tal-Artikolu 42(1), tal-Artikolu 43(1), (4) u (8), tal-Artikolu 48 u l-punt 1 tal-Anness I tad-Direttiva 2009/73/KE tal-Parlament Ewropew u tal-Kunsill, tat-13 ta’ Lulju 2009, dwar ir-regoli komuni għas-suq intern tal-gass naturali u li tħassar id-Direttiva 2003/55/KE (ĠU L 211, p. 94) (1), jew, fi kwalunkwe każ, billi ma kkomunikatx dawn id-dispożizzjonijiet lill-Kummissjoni, ir-Rumanija naqset milli twettaq l-obbligi tagħha taħt l-Artikolu 54(1) tal-imsemmija direttiva.
            
         
               —
            
            
               tikkundanna lir-Rumanija, b’konformità mal-Artikolu 260(3) TFUE għall-ħlas ta’ pagamenti ta’ penalità għall-ksur tal-obbligu ta’ komunikazzjoni tad-dispożizzjonijiet kollha għat-traspożizzjoni tad-Direttiva 2009/73, ta’ EUR 30 228,48 għal kull jum ta’ dewmien li jiddekorri mid-data li fiha tingħata s-sentenza f’din il-kawża.
            
         
               —
            
            
               tikkundanna lir-Rumanija għall-ispejjeż.
            
         
      Motivi u argumenti prinċipali
   
   It-terminu għat-traspożizzjoni tad-direttiva fid-dritt nazzjonali skada fit-3 ta’ Marzu 2011.
   
      (1)  ĠU L 211, p. 94